Ekspedienten blev truet med både kniv og pistol, fortæller Henrik Hyldig, vagtchef ved Nordjyllands Politi. De to mænd besrkives som mørklødede og mellem 18 og 30 år. Den ene er mellem 160 og 170 centimeter høj, den anden er 170-180 centimeter høj. Begge beskrives som almindelige af bygning og iført mørkt tøj. Den ene røver var iført kasket eller hættetrøje. Begge havde viskestykker eller tørklæder for munden. Oplysninger i sagen til Nordjyllands Politi på 114.
To maskerede mænd røvede fredag aften Statoil på Bredgade i Pandrup. Klokken var 21.56 da de to røvere kom ind i butikken og fik truet ekspedienten til at udlevere et endnu ukendt beløb.